פורסט סיטי

פוֹרֶסט סִיטִ (באנגלית: Forest City) הוא פרויקט נדל"ן תיירותי ואזור פיננסי מיוחד (Special Financial Zone - SFZ) שהוקם בפרוורי העיר איסקנדר פוטרי במדינת ג'והור, מלזיה ויועד למשוך השקעות זרות, בעיקר מסין. הפרויקט בהשקעה של 100 מיליארד דולר היה מיועד למשקיעים סינים מהמעמד הבינוני-גבוה, אך נכשל וב-2022 הפרויקט הפך ל"עיר רפאים". היסטוריה הוכרז לראשונה בשנת 2006 כפרויקט השקעה בן עשרים שנה הממומן ברובו על ידי החברה הסינית Country Garden (בסינית: 碧桂园) שהוקם במסגרת יוזמת החגורה והדרך. החברה הסינית מחזיקה ב-60% מהפרויקט ויתר ה-40% שייכים לחברה בבעלות ממשלת המחוז. ב-2016 נערך טקס פתיחה חגיגי של הפרויקט בהשתתפות ראש ממשלת מלזיה נג'יב רזאק, שהודיע כי פורסט סיטי תוגדר כאזור פטור ממכס. כישלון הפרויקט כמה גורמים עיקריים הביאו להאטה עד כדי עצירת מכירות הנכסים והשקעות בפרויקט וכתוצאה מכך לכישלונו: בתקופה שבה החלו המכירות הראשונות של נכסים בפרויקט, הכריז נשיא סין שי ג'ינפינג על מגבלות מטבע ובכללן הגבלת הוצאת כספים מחוץ למדינה, מעל תקרה שנתית של 50,000 דולר. המקומיים, ראו בפרויקט "מובלעת זרה" ולא התפתו לפרסומות. בין השנים 2020–2022 אירע משבר כלכלי - פוליטי חמור במלזיה, עד כדי חששות ליציבות השלטון המרכזי. מגפת הקורונה. בנוסף, הפרויקט עורר ביקורת מקומית ועולמית בשל הרס אקולוגי נרחב, שנגרם עקב בנייתו על קרקע מיובשת מהים (במיוחד, להרס של בתי גידול רבים). התוכנית הייתה לבנות דירות ל-700,000 תושבים על כ-19 קמ"ר, הבנויים על ארבעה איים מלאכותיים. עד יוני 2023 נבנו רק 26 אלף דירות, בעשרות מגדלים, על אי אחד בלבד. מספר התושבים נאמד בפחות מ-9,000. החברה הסינית Country Garden הפכה חדלת פירעון בשנת 2023. באוגוסט 2023 הכריז ראש ממשלת מלזיה אנואר איברהים כי פורסט סיטי הוגדרה כאזור פיננסי מיוחד כדי לשפר את התחרותיות שלה. ניסיונות "להחיות" את הפרויקט בשנת 2024, פורסט סיטי הוכרזה על ידי ממשלת מלזיה כ-SFZ הראשון של מלזיה, כדי למשוך שירותים עסקיים גלובליים, מוסדות בנקאיים וחברות טכנולוגיה פיננסית. במסגרת זו נקבעו תמריצים מיוחדים למשקיעים. פגיעות בסביבה על פי אמנת רמסר הוגדרה שמורת יער המנגרובים של Pulai River, כאזור ביצה בעל חשיבות בינלאומית. בים שבאזור Tanjung Kupang גדלים עשבי ים החיוניים למערכת האקולוגית הימית. האזור משמש בית גידול למגוון מינים ימיים, כולל דגים, סרטנים, וצבי ים נדירים ובנוסף העשב מסייע בהגנה על החוף מפני סחף והצפות. על אף שהפרויקט שווק כ"עיר חוף חסכונית באנרגיה, רגישה אקולוגית, שומרת קרקע" ועם פוטנציאל זיהום סביבתי נמוך, בפועל הייתה לפיתוח השפעה סביבתית שלילית משמעותית, עם נזק בלתי הפיך. גורמי הגנת הסביבה העלו טענות לפיהן נעשה שימוש בחול מגבעות מקומיות לצורך הקמת הפרויקט. רשלנות בבנייה בחלק מהבניינים, בתי המלון ובכבישים התגלו סדקים והועלו טענות מלאכת ביסוס הקרקע הייתה חפוזה והקרקע לא הספיקה להתייצב. נטען אף שהקרקע שוקעת, וככל הנראה תמשיך לשקוע בעתיד. קישורים חיצוניים אתר האינטרנט הרשמי של פורסט סיטי (באנגלית) אתר האינטרנט הרשמי של פורסט סיטי (בסינית מפושטת) אתר האינטרנט הרשמי של פורסט סיטי (בסינית מסורתית) אתר האינטרנט הרשמי של פורסט סיטי (בסינית מסורתית) אתר האינטרנט הרשמי של פורסט סיטי (בסינית מפושטת) אתר האינטרנט הרשמי של פורסט סיטי (באנגלית) פורסט סיטי, ברשת החברתית פייסבוק מאגר נתונים אודות הפרויקט (באנגלית) הערות שוליים